作者：仇远
词牌/韵律：摸鱼儿

paragraphs: 恼晴空、日长无力，风吹不尽愁绪。
马头零乱流光转，粟粟巧黏红树。
闲意度。
似特地、随他燕子穿帘去。
徘徊不语。
谩彷弗眉尖，留连眼底，芳草正如雾。
冥濛处。
独凭阑干凝伫。
翠蛾今在何许。
隔花箫鼓春城暮。
肠断小窗微雨。
休更舞。
明日看、池萍始信低飞误。
长桥短浦。
怅不似危红，苍苔点遍，犹涩马蹄驻。